Maart | 2009 | Kaalvoet ini reen
‘n Straatjie vir kuns
Gwangju het ‘n baie bekende kunsstraat in die besigheidsentrum. Saterdae kan mens na al die briljante kunswerke gaan kyk, maar om een of ander rede hou die Koreane net mooi niks daarvan as mens foto’s neem nie. Weereens moes ek staatmaak op my skelmstreke, sodat ek dit met julle kan deel.
Al hierdie sketse is met inkleurpotlode gedoen en die detail is ongelooflik. Sommiges lyk selfs soos foto’s op ‘n afstand.
Die volgende paar foto’s is op een vel papier gedoen, maar ek het sommiges afsonderlik afgeneem om ‘n beter beeld te kon kry. Ek reken die idee was om ‘n alledaagse item in ‘n fantasiewereld te omskep. Ek is mal oor hierdie werke!
In Korea word die kinders al van ‘n baie jong ouderdom aan die beste kunsopleiding blootgestel en dis verstommend wat die kinders al op skool leer en kan doen!